wickkiey/tamil-wikipedia-chunked huggingface dataset:
# திருக்காழிச்சீராம விண்ணகரம் தாடாளன் கோயில்

## தலவரலாறு

### திருமங்கையாழ்வார் வேல் பெற்ற திருத்தலம்

திருமங்கையாழ்வாருக்கும் திருஞானசம்பந்தருக்கும் இடையேயான வாதப்போட்டியில் ஆழ்வார் வெற்றி பெற்றதால், திருமங்கையாழ்வாரைப் பாராட்டி தமது வேலை திருஞானசம்பந்தர் அளித்த திருத்தலம். திருவாழி - திருநகரி திருத்தலத்தில் இந்த வேலை வைத்தபடி திருமங்கையாழ்வார் காட்சி தருகிறார்.
# தி ட்விலைட் சாகா: நியூ மூன்

**தி ட்விலைட் சாகா: நியூ மூன்** இது 2009ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய நியூ மூன் என்ற நாவலை மையமாக வைத்து கிறிஸ் வைட்ஸ் என்பவர் இயக்கியுள்ளார். ரத்தக் காட்டேரியான எட்வர்ட் கலெனுக்கும் ராபர்ட் பாட்டின்சன் மனித இன பெண்ணான பெல்லா ஸ்வானுக்கும் கிறிஸ்டென் ஸ்டீவர்ட் இடையில் உருவாகும் ஒரு காதல் கதையை கருவகா வைத்து இந்த திரைப்படம் நகர்கின்றது.  
இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லே கிரேனே, பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், டகோடா ஃபான்னிங், எலிசபெத் ரீசேர் உள்ளிட்ட பலர் நடித்துள்ளார்கள்.
# தி ட்விலைட் சாகா: நியூ மூன்

## நடிகர்கள்

- பெல்லா ஸ்வானாக - கிறிஸ்டென் ஸ்டீவர்ட் மனித இன பெண் எட்வர்டு கலெனின் காதலி.
- எட்வர்டு கலெனாக - ராபர்ட் பாட்டின்சன் 108 வயது ரத்தக்காட்டேரி. பெல்லா ஸ்வனின் காதலன்.
- ஜேக்கப் பிளாக் ஆக - டெய்லர் லாட்னர் ஓநாய் மனிதன். கிறிஸ்டென் ஸ்டீவர்ட் சிறுவயது நண்பன்.
# தி ட்விலைட் சாகா: நியூ மூன்

## நடிகர்கள்

### இரண்டாம் நிலை நடிகர்கள்

- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- டகோடா ஃபான்னிங்
- எலிசபெத் ரீசேர்
# தி ட்விலைட் சாகா: நியூ மூன்

## வெளியீடு

இந்த திரைப்படம் நவம்பர் 16, 2009ஆம் ஆண்டு லாஸ் ஏஞ்சல்ஸ் நகரிலும் மற்றும் நவம்பர் 20ஆம் திகதி அமெரிக்காவிலும் வெளியானது.
# தி ட்விலைட் சாகா: எக்லிப்ஸ்

**தி ட்விலைட் சாகா: எக்லிப்ஸ்** இது 2010ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய எக்லிப்ஸ் என்ற நாவலை மையமாக வைத்து டேவிட் ஸ்லேட் என்பவர் இயக்கியுள்ளார்.  
இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், எலிசபெத் ரீசேர், அனா கென்ட்ரிக், டகோடா ஃபான்னிங், மைக்கேல் ஷீன் உள்ளிட்ட பலர் நடித்துள்ளார்கள்.
# தி ட்விலைட் சாகா: எக்லிப்ஸ்

## நடிகர்கள்

- பெல்லா ஸ்வானாக - கிறிஸ்டென் ஸ்டீவர்ட் மனித இன பெண் எட்வர்டு கலெனின் காதலி.
- எட்வர்டு கலெனாக - ராபர்ட் பாட்டின்சன் 108 வயது ரத்தக்காட்டேரி. பெல்லா ஸ்வனின் காதலன்.
- ஜேக்கப் பிளாக் ஆக - டெய்லர் லாட்னர் ஓநாய் மனிதன். கிறிஸ்டென் ஸ்டீவர்ட் சிறுவயது நண்பன்.
# தி ட்விலைட் சாகா: எக்லிப்ஸ்

## நடிகர்கள்

### இரண்டாம் நிலை நடிகர்கள்

- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- டகோடா ஃபான்னிங்
- எலிசபெத் ரீசேர்
- சேவியர் சாமுவேல்
# தி ட்விலைட் சாகா: எக்லிப்ஸ்

## வெளியீடு

இந்த திரைப்படம் ஜூன் 24, 2010ஆண்டு லாஸ் ஏஞ்சல்ஸ் நகரிலும் மற்றும் ஜூன் 30ஆம் திகதி அமெரிக்காவிலும் வெளியானது.
# தி ட்விலைட் சாகா: எக்லிப்ஸ்

## விருதுகள்

இந்த திரைப்படத்தில் நடித்ததற்க தேசிய திரைப்பட விருதுகள், டீன் சாய்ஸ் விருதுகள், ஸ்க்ரீம் விருதுகள், கிராமி விருதுகள் போன்ற பல விருதுகளுக்கு பரிந்துரை செய்யப்பட்டு கிறிஸ்டென் ஸ்டீவர்ட், ராபர்ட் பாட்டின்சன், ஜேக்சன் ராத்போன் டெய்லர் லாட்னர் உள்ளிட்ட பலர் பல விருதுகளை வென்றார்கள்.
# தி ட்விலைட் சாகா: பிரேக்கிங் டவுன் - பார்ட் 1

**தி ட்விலைட் சாகா: பிரேக்கிங் டவுன் - பார்ட் 1** இது 2011ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய பிரேக்கிங் டவுன் என்ற நாவலை மையமாக வைத்து பில் காண்டன் என்பவர் இயக்கியுள்ளார்.  
இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், டகோடா ஃபான்னிங், எலிசபெத் ரீசேர், சாரா கிளார்க், ஜூலியா ஜோன்ஸ், பூ..பூ ஸ்டீவர்ட், மேகி கிரேஸ் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 30, 2011ஆம் ஆண்டு அமெரிக்காவில் வெளியானது.
# தி ட்விலைட் சாகா: பிரேக்கிங் டவுன் - பார்ட் 1

## நடிகர்கள்

- கிறிஸ்டென் ஸ்டீவர்ட்
- ராபர்ட் பாட்டின்சன்
- டெய்லர் லாட்னர்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- சாரா கிளார்க்
- ஜூலியா ஜோன்ஸ்
- பூ..பூ ஸ்டீவர்ட்
- மேகி கிரேஸ்
- எலிசபெத் ரீசேர்
# தி ட்விலைட் சாகா: பிரேக்கிங் டவுன் - பார்ட் 1

## வெளியீடு

இந்த திரைப்படம் அக்டோபர் 30, 2011ஆம் ஆண்டு அமெரிக்காவில் வெளியானது.
# தி ட்விலைட் சாகா: பிரேக்கிங் டவுன் - பார்ட் 1

## மேலும் பார்க்க

- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
# தி ட்விலைட் சாகா: பிரேக்கிங் டவுன் - பார்ட் 2

**தி ட்விலைட் சாகா: பிரேக்கிங் டவுன் - பார்ட் 2** இது 2012ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். இசுடீபனி மேயர் எழுதிய *பிரேக்கிங் டவுன்* என்ற புதினத்தை மையமாக வைத்து பில் காண்டன் என்பவர் இயக்கியுள்ளார். இது டுவிலைட் திரைப்படத்தின் கடசி பாகம் ஆகும்.  
இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், எலிசபெத் ரீசேர், சாரா கிளார்க், ஜூலியா ஜோன்ஸ், பூ..பூ ஸ்டீவர்ட், மேகி கிரேஸ், ராமி மலேக் உள்ளிட்ட பலர் நடித்துள்ளார்கள்.
# தி ட்விலைட் சாகா: பிரேக்கிங் டவுன் - பார்ட் 2

## நடிகர்கள்

- கிறிஸ்டென் ஸ்டீவர்ட்
- ராபர்ட் பாட்டின்சன்
- டெய்லர் லாட்னர்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- எலிசபெத் ரீசேர்
- சாரா கிளார்க்
- ஜூலியா ஜோன்ஸ்
- பூ..பூ ஸ்டீவர்ட்
- மேகி கிரேஸ்
- நோயல் ஃபிஷர்
- ஜோ ஆண்டர்சன்
- கேமரூன் பிரைட்
- ராமி மலேக்
- மியா மேஸ்ட்ரோ
- ஆண்ட்ரியா காப்ரியல்
# தி ட்விலைட் சாகா: பிரேக்கிங் டவுன் - பார்ட் 2

## வெளியீடு

இந்த திரைப்படம் நவம்பர் 16, 2012ஆம் ஆண்டு அமெரிக்காவில் வெளியானது.
# தி ட்விலைட் சாகா: பிரேக்கிங் டவுன் - பார்ட் 2

## மேலும் பார்க்க

- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
- தி ட்விலைட் சாகா: பிரேக்கிங் டவுன் - பார்ட் 1
# ஃபெண்டாஸ்டிக் ஃபோர்

**ஃபெண்டாஸ்டிக் ஃபோர் ** (Fantastic Four) என்பது 2005 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 'டிம் ஸ்டோரி' என்பவர் இயக்க, 20ஆம் சென்சுரி பாக்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
இந்த திரைப்படத்தில் அயோன் க்ரூஃபுட், ஜெசிகா ஆல்பா, கிறிஸ் எவன்ஸ், மைக்கேல் சிக்லிஸ், ஜூலியன் மக்மஹோன் மற்றும் கெர்ரி வாசிங்டன் ஆகியோர் நடித்துள்ளார்கள். இது 1994 ஆம் ஆண்டு இதே பெயரில் வெளியான திரைப்படத்தின் தொடர்ச்சியாக ஜூலை 8, 2005 அன்று அமெரிக்காவில் வெளியானது.  
இப்படம் கலவையான விமர்சனங்களைப் பெற்றது, ஆனால் வணிக ரீதியான வெற்றியைப் பெற்றது. By the end of 2005, *Fantastic Four* had accumulated a gross income of about $330,579,700 from theaters around the world, about $154,696,080 of this coming in the United States. இதை தொடர்ந்து ஃபெண்டாஸ்டிக் ஃபோர் 2 (2007) மற்றும் ஃபெண்டாஸ்டிக் ஃபோர் (2015) போன்ற திரைப்படங்கள் வெளியானது.
# ஃபெண்டாஸ்டிக் ஃபோர் 2

**ஃபெண்டாஸ்டிக் ஃபோர் 2 ** (Fantastic Four: Rise of the Silver Surfer) இது 2007 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 'டிம் ஸ்டோரி' என்பவர் இயக்க, 20ஆம் சென்சுரி பாக்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
இந்த திரைப்படத்தில் அயோன் க்ரூஃபுட், ஜெசிகா ஆல்பா, கிறிஸ் எவன்ஸ், மைக்கேல் சிக்லிஸ், ஜூலியன் மக்மஹோன், கெர்ரி வாசிங்டன், ஆண்ட்ரே பிராகர், பியூ காரெட், டக் ஜோன்ஸ் மற்றும் லாரன்ஸ் பிஷ்பர்ன் ஆகியோர் நடித்துள்ளார்கள். இது 2005 ஆம் ஆண்டு வெளியான ஃபெண்டாஸ்டிக் ஃபோர் என்ற திரைப்படத்தின் தொடர்சியாக 17 ஜூன் 2007 ஆம் ஆண்டு வட அமெரிக்காவில் வெளியானது.
# இசுபைடர்-மேன் 2

**இசுபைடர்-மேன் 2** (Spider-Man 2) என்பது 2004 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.  
அவி ஆராட் மற்றும் லாரா ஜிஸ்கின் ஆகியோர் தயாரிக்கும் இந்த படத்திற்கு ஆல்வின் சார்ஜென்ட் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, ஆல்ஃப்ரெட் மோலினா, ரோஸ்மேரி ஹாரிஸ் மற்றும் டோனா மர்பி போன்ற பல நடித்துள்ளார்கள்.  
இந்த படம் 2002 ஆம் ஆண்டு வெளியான இசுபைடர்-மேன் என்ற திரைப்படத்தின் தொடர்ச்சியாக ஜூன் 30, 2004 அன்று வெளியானது. இது பரவலான விமர்சனங்களைப் பெற்றது மற்றும் உலகளவில் 789 மில்லியன் டாலர்களை வசூலித்தது, இது இந்த ஆண்டின் அதிக வசூல் செய்த மூன்றாவது படம் ஆகும். இந்த படம் 77 வது அகாதமி விருதுகளில் சிறந்த திரை வண்ணத்திற்கான அகாதமி விருதை வென்றது, மேலும் சிறந்த இசை கலவை மற்றும் சிறந்த இசை ஆகியவற்றுக்கும் பரிந்துரைக்கப்பட்டது. இது எல்லா காலத்திலும் சிறந்த மற்றும் மிகவும் செல்வாக்குமிக்க மீநாயகன் படங்களில் ஒன்றாகக் கருதப்படுகிறது. இந்தப்படத்தின் வெற்றியை தொடர்ந்து இசுபைடர்-மேன் 3 என்ற படம் 2007 ஆம் ஆண்டு வெளியானது.
# இசுபைடர்-மேன் 3

**இசுபைடர்-மேன் 3** (Spider-Man 3) என்பது 2007 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.  
இந்த திரைப்படத்தை அவி ஆராட், இவான் ரைமி மற்றும் லாரா ஜிஸ்கின் ஆகியோர் தயாரிக்க ஆல்வின் சார்ஜென்ட், சாம் ரைமி மற்றும் இவான் ரைமி போன்றோர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, தாமஸ் ஹேடன் சர்ச், டோபர் கிரேஸ், பிரைஸ் டல்லாஸ் ஹோவர்ட், ஜேம்ஸ் குரோம்வெல், ரோஸ்மேரி ஹாரிஸ் மற்றும் ஜே.கே சிம்மன்ஸ் போன்ற பல நடித்துள்ளார்கள்.  
இசுபைடர்-மேன் 3 படம் ஏப்ரல் 16, 2007 அன்று டோக்கியோவில் திரையிடப்பட்டது, மேலும் அமெரிக்காவில் வழக்கமான மற்றும் ஐமாக்ஸ் திரையரங்குகளில் மே 4, 2007 அன்று வெளியாகி, உலகளவில் 890.9 மில்லியனை வசூலித்தது, இது 2007 ஆம் ஆண்டில் அதிக வசூல் செய்த மூன்றாவது படமும் ஆகும்.  
இசுபைடர் மேன் திரைப்படத் தொடர் இரண்டு முறை மறு உருவாக்கம் செய்யப்பட்டது; முதலில் தி அமேசிங் இசுபைடர்-மேன் (2012) என்ற பெயரில் மார்க் வெப் இயக்கத்தில் நடிகர் ஆண்ட்ரூ கார்பீல்ட் என்பவர் நடித்தார். பின்னர் இயக்குநர் ஜோன் வாட்ஸ் இயக்கத்தில் டாம் ஹாலண்ட் நடித்தார். இது மார்வெல் திரைப் பிரபஞ்சத்தின் ஒரு புதிய திரைப்படத் தொடராக அமைக்கப்பட்டது. அது இசுபைடர்-மேன்: ஹோம்கம்மிங் (2017) என்ற படத்துடன் தொடங்குகிறது.
# மாண்டலின்

**மாண்டலின்** (*mandolin*, ) ஓர் இத்தாலி நாட்டு மீட்டுகின்ற நரம்பிசைக் கருவியாகும். இதில் பொதுவாக நான்கு இரட்டித்த நரம்புத் தொகுதிகள் இருக்கும். ஒவ்வொரு நரம்புத் தொகுதியில் உள்ள இரண்டு நரம்புகளும் ஒன்றாக மீட்டப்படும். நரம்புத்தொகுதிகள் அடுத்தடுத்த சுவரத்தானங்களுக்கு சுருதி கூட்டப்பட்டு மீட்டுக் கட்டையால் மீட்டப்படும். இது மாண்டோர் இசைக்கருவியிலிருந்து வந்ததாகும்.  
இந்தியாவில் கருநாடக இசைக் கருவியாக அண்மையில் ஏற்றுக்கொள்ளப்பட்டிருக்கிறது. மின்னியல் மாண்டலினை உ. ஸ்ரீநிவாஸ் இந்திய இசை மரபுக்கேற்ப மாற்றியமைத்து பரவலாக்கி உள்ளார். இவரது இசை இந்தியாவிலும் வெளிநாடுகளிலும் பெரும் வரவேற்பைப் பெற்றது. மேற்கத்திய இசையுடன் கருநாடக இசையைக் கலந்து கலவை இசையிலும் புகழ்பெற்றுள்ளார்.  
மாண்டலின் இசை திரைப்படங்களில் 1940களிலிருந்தே ராஜ் கபூர் தயாரித்த *பர்சாத்* போன்றத் திரைப்படங்களில் பயன்படுத்தப்பட்டுள்ளது. தில்வாலே துல்ஹானியா லே ஜாயேங்கே (1995) திரைப்படத்தில் பல இடங்களில் மாண்டலின் வாசிக்கப்பட்டுள்ளது. பஞ்சாபி பண்பாட்டில் பரவலான நடன இசை பங்கராவிலும் மாண்டலின் பயன்படுத்தப்படுகிறது.
# திருத்தங்கல் நின்ற நாராயணப் பெருமாள் திருக்கோவில்

**திருத்தங்கல் நின்ற நாராயணப் பெருமாள் கோவில்** 108 திவ்ய தேசங்களில் ஒன்றான பழைமையான வைணவத்திருத்தலம். இத்திருத்தலம் விருதுநகர் மாவட்டத்தில் அமைந்துள்ளது.
# திருத்தங்கல் நின்ற நாராயணப் பெருமாள் திருக்கோவில்

## தலவரலாறு

பெருமாளின் தேவியர் ஸ்ரீதேவி, பூதேவி, நீளாதேவி ஆகியோரிடையே யார் உயர்ந்தவர் என்ற போட்டியெழ தமது உயர்வை நிரூபிக்க ஸ்ரீதேவி பூமியில் தவம் புரிந்தார். பெருமாள் ஸ்ரீதேவியை மணம்புரிந்தருளிய திருத்தலம். மகாலட்சுமித் தாயார் தவம் புரிந்த தலம் அழகிய சாந்த மணவாளர் திருக்கோயில் தலம்.
# திருத்தங்கல் நின்ற நாராயணப் பெருமாள் திருக்கோவில்

## சிலப்பதிகாரத்தில்

சிலப்பதிகாரத்தில் வரும் வார்த்திகன் கதை இத்தலத்தில் நிகழ்ந்தது.
# திருத்தங்கல் நின்ற நாராயணப் பெருமாள் திருக்கோவில்

## ஆராய்ச்சியாளர்கள்

பாண்டிய மன்னர்கள் குறித்து ஆராயும் ஆராய்ச்சியாளர்களுக்கு பல புதிய தகவல்களை வழங்கும் ஊராகவும் திருத்தலமாகவும் அமைகிறது.
# திருத்தங்கல் நின்ற நாராயணப் பெருமாள் திருக்கோவில்

## மைசூர் நரசிம்மர் ஆலயம்

இத்திருத்தலத்தைப் பற்றிய குறிப்புகள் மைசூர் நரசிம்மர் ஆலயத்தில் உள்ளது.
# திருத்தங்கல் நின்ற நாராயணப் பெருமாள் திருக்கோவில்

## தலவரலாற்றுத் தொடர்புடைய திருக்கோயில்

- அழகிய சாந்த மணவாளர் திருக்கோயில்
# திருநின்றவூர் பக்தவத்சல பெருமாள் கோவில்

**திருநின்றவூர் பக்தவத்சல பெருமாள் திருக்கோவில்** 108 வைணவத் திருத்தலங்களில் ஒரு திருத்தலம்.திருநின்றவூரில் அமைந்துள்ளது.
சமுத்திர ராஜனுடன் கோபித்துக்கொண்ட திருமகள் வந்து நின்ற ஊர் என்பதால் ’திருநின்றவூர்’ எனப் பெயர் பெற்றது.
# திருநின்றவூர் பக்தவத்சல பெருமாள் கோவில்

## அமைவிடம்

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'45.0"N, 80°01'34.0"E (அதாவது, 13.112510°N, 80.026112°E) ஆகும்.
# திருநின்றவூர் பக்தவத்சல பெருமாள் கோவில்

## தலவரலாறு

சமுத்திர ராஜனுடன் கோபம் கொண்ட திருமகள் தாயார் வந்து நின்ற இத்தலத்தில், சமுத்திர ராஜன் வந்து தாயாரை திரும்பி வர வேண்டியபோது, ’என்னைப் பெற்ற தாயே’ என்று பலவாறு சமாதானம் செய்ய முயன்றார். இக்காரணத்தால் தாயார் திருநாமம் ’என்னைப் பெற்ற தாயார்’ என்றானது. எவ்வாறு வேண்டியும் தாயார் சமாதானம் அடையாததால், சமுத்திர ராஜன் மீண்டு சென்று பெருமாளிடம் உதவி வேண்ட, அவரும் பக்தனுக்காக இங்கு வந்து திருமகளிடம் சமாதானம் கூறி வைகுந்தம் வர சம்மதிக்க வைத்த திருத்தலம்.
# திருநின்றவூர் பக்தவத்சல பெருமாள் கோவில்

## கோயில் அமைப்பு

இக்கோயிலின் இராசகோபுரம் மிகப் பெரியதாக அமைக்கபட்டுள்ளது. கோயிலானது பலிபீடம், கொடிமரம், கருடன் திருமுன், மகா மண்டபம், உள் மண்டபம், கருவறை போன்ற அம்சங்களைக் கொண்டுள்ளது. மூலவர் பக்தவத்சல பெருமாள் (பத்தராவிப்பெருமாள்) 11 அடி உயரத்தில் நின்ற கோலத்தில் பஞ்சாயுதம் ஏந்தியவாறு பூதேவி, ஸ்ரீதேவியுடன் காட்சியளிக்கிறார். இத்தல விமானம் உத்பல விமானம் என்று அழைக்கபடுகிறது. மூலவர் சந்நிதிக்கு வலப் புறத்தில் தாயார் சந்நிதி அமைந்துள்ளது. சுற்றுப் பிரகாரத்தில் ஆண்டாள், சக்கரத்தாழ்வார், ஆதிசேஷன், விஷ்வக்ஸேனர் (சேனை முதல்வன்), பன்னிரு ஆழ்வார்கள், ராமானுஜர், மணவாள மாமுனிகள், ஏரிகாத்த ராமர், ஆஞ்சநேயர் ஆகியோருக்குத் தனித்தனியாகச் சன்னதிகள் அமைந்துள்ளன.
# திருநின்றவூர் பக்தவத்சல பெருமாள் கோவில்

## மங்களாசாசனம் பெற்றது

திருமங்கையாழ்வார் இத்திருத்தலத்தைப் பாடாது சென்று விடவே, தாயார் பெருமாளைப் பாடல் பெற்று வர அனுப்பி வைத்தார். பக்தவத்சல பெருமாள் வருவதற்குள் திருமங்கையாழ்வார் திருவிடந்தை திருத்தலத்தையும் தாண்டி, திருக்கடல்மல்லையும் (மாமல்லபுரம்) வந்துவிட்டார். அங்கே திருநின்றவூர் பெருமாளுக்காக ஒரு பாடல் பாட, பாடலுடன் திரும்பி வந்த பக்தவத்சல பெருமாள் ஒரு பாடல் மட்டும் பெற்றுவந்தது கண்ட தாயார், மற்ற திருத்தலங்களுக்கு அதிகம் பாடல் இருக்க நமக்கு ஒன்றுதானா என்று திரும்பவும் அனுப்ப, அதற்குள் திருக்கண்ணமங்கை வந்து விட்ட திருமங்கையாழ்வார் திருநின்றவூர் பெருமாள் (பக்தவத்சல பெருமாள்) திரும்பவும் வந்ததை ஓரக்கண்ணில் கண்டு அவரையும் மங்களாசாசனம் செய்தார்.
# திருநின்றவூர் பக்தவத்சல பெருமாள் கோவில்

## வழிபாடு

இங்கு பங்குனியில் திருவோண விழா, சித்திரா நட்சத்திரத்தில் திருக்கல்யாண உற்சவம், ஆச்சாரியார் திருநட்சத்திரங்கள், வரலட்சுமி நோன்பு, தீபாவளி, திருக்கார்த்திகை, வைகுண்ட ஏகாதசி, மாசி மகம், ரத சப்தமி, தைப்பொங்கல் போன்ற நாட்களில் சிறப்பு வழிபாடு, சுவாமி வீதியுலா போன்றவை நடத்தப்படுகின்றன.
# பிரான்க்சு

**பிரான்க்சு** (*The Bronx*) ஐக்கிய அமெரிக்க மாநிலமான நியூயார்க் மாநிலத்திலுள்ள நியூயார்க் நகரத்தின் ஐந்து பரோக்களில் மிகவும் வடக்கில் உள்ள பரோவாகும். **பிரான்க்சு கவுன்ட்டி**யுடன் ஒன்றாக உள்ள பிரான்க்சு பரோ நியூயார்க் மாநிலத்தின் 62 கவுன்ட்டிகளில் கடைசியாக நிறுவப்பட்டதாகும். மன்ஹாட்டன் மற்றும் குயின்சு பரோக்களின் வடக்கேயும் வெஸ்ட்செஸ்டர் கவுன்ட்டிக்கு தெற்கிலும் அமைந்துள்ள பிரான்க்சு ஐக்கிய அமெரிக்காவின் தொடர்நிலப்பரப்பில் அமைந்துள்ள ஒரே பரோ ஆகும். (மற்றவை தீவுகளில் அமைந்துள்ளன). பிரான்க்சின் மக்கள்தொகை 2010ஆம் கணக்கெடுப்பின்படி 1,385,108 ஆகும். இது 2013இல் 1,418,733 ஆக உயர்ந்துள்ளதாக மதிப்பிடப்படுகிறது.
# பிரான்க்சு

## பிற வலைத்தளங்கள்

- I Love The Bronx
- The Bronx Zoo
- The New York Botanical Garden
- Wave Hill: New York Public Garden and Cultural Center
- Arthur Avenue (little italy)
# தீநுண்ம எதிர்ப்பி காமா

**தீநுண்ம எதிர்ப்பி காமா** (அ) **இன்டெர்ஃபெரான் காமா** (Interferon gamma; IFN-γ) என்பது இரண்டாம் பிரிவு இன்டெர்ஃபெரான்களில் உள்ள ஒரே உறுப்பினரான புரத இருபடி சைட்டோகைனாகும். முன்பு நோயெதிர்ப்பு இன்டெர்ஃபெரான் என்றழைக்கப்பட்ட இந்த சைட்டோகைன் தாவரச் சிகப்பணு திரட்டியினால் (phytohemagglutinin) தூண்டப்படும்போது மனித வெள்ளையணுக்களிலிருந்து வெளிப்படுவதாக வீலாக் என்பவராலும், எதிர்ப்பியால் தூண்டப்பட்ட வெள்ளையணுக்களிலிருந்து வெளிப்படுவதாக பிறராலும் விவரிக்கப்பட்டது. டியூபர்க்குலினால் தூண்டப்பட்ட சுண்டெலியின் வயிற்று உள்ளுறை வெள்ளையணுக்கள், டியூபர்க்குலினிலிருந்துப் பிரித்தெடுக்கப்பட்ட புரதப் பெறுதியினால் ஆய்வகத்தில் செல் வளர்ப்பின்போது மீண்டும் தூண்டப்படும்போது பெறப்பட்ட தெளிவு, புடக வாயழற்சி தீநுண்மத்தின் வளர்ச்சியைத் தடுப்பதாகக் கண்டறியப்பட்டது. மனிதர்களில் இன்டெர்ஃபெரான் காமா புரதம் ஐ.எஃப்.என்-ஜி (*IFNG*) மரபணுவால் குறியீடுச் செய்யப்படுகிறது.
# கோடம்பாக்கம் சிவலிங்கம்

**கோடம்பாக்கம் சிவலிங்கம்** (1941-1965) என்று அறியப்படும் சிவலிங்கம் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்துத், தமிழ்நாட்டில் நடந்த இந்தி எதிப்புப் போராட்டத்தின் போது தீக்குளித்து உயிர்விட்ட ஒரு போராளி ஆவார்.
# கோடம்பாக்கம் சிவலிங்கம்

## இந்தி திணிப்பை எதிர்த்துப் போராட்டம்

26 ஜனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர். சென்னையில் உள்ள கோடம்பாக்கத்தை சேர்ந்தவர் சிவலிங்ம் மொழிப்போரில் தீவிரமாக்க் கலந்துகொண்டு வந்தார். இந்தித் திணிப்பை எதிர்த்து கீழப்பளுவூர் சின்னச்சாமி தீக்குளித்த செய்தி கேட்டு ஒரு பத்து தமிழராவது உயிர் நீத்தால் தான் நமக்கு விமோசனம் கிடைக்கும். இந்தி ஆதிக்கம் ஒழியும் என்று தன் குடும்பத்தாரிடமும் நண்பர்களிடமும் சொல்லி வந்தார்''
# கோடம்பாக்கம் சிவலிங்கம்

## தீக்குளிப்பு

24.1.1965 இரவு தன் தங்கையிடம் ”நாளைக் காலை நீ எங்கும் போகக் கூடாது வெளியே ஒரே ரகளையாக உள்ளது. நான் அதிகாலையிலேயே தொடர் வண்டி நிலையத்தில் கறுப்பு கொடியேற்றிவிட்டு வந்து விடுகிறேன் என்னை பற்றிப் யாரும் கவலைப்பட வேண்டாம்” என்று கூறிய சிவலிங்கம், 25 ஜனவரி 1965 அன்று காலையில் வீட்டைவிட்டு சென்று தீக்குளித்து மாண்டார் ஒவ்வொரு ஆண்டும் ஜனவரி இருபத்தைந்தாம் நாளைத் தி.மு.க, அ.தி.மு.க, ம.தி.மு.க போன்ற திராவிடக் கட்சிகள் வீரவணக்கநாளாக் கடைபிடித்து வருகின்றன.
# பதின்மூன்றாவது தமிழ் இணைய மாநாடு

**பதின்மூன்றாவது உலகத் தமிழ் இணைய மாநாடு** 2014 செப்டம்பர் 19, 20, 21 திகதிகளில் புதுச்சேரியிலுள்ள புதுவைப் பல்கலைக்கழகத்தின் பண்பாட்டு வளாகத்தில் நடைபெற்றது. உலகின் பல்வேறு நாடுகளிலும் இருந்து 300க்கும் மேற்பட்ட தமிழ்க்கணிமை ஆய்வாளர்களும், ஆர்வலர்களும் கலந்துகொண்ட இம்மாநாட்டில், தமிழ்க் கணிமை தொடர்பிலான 140 கட்டுரைகள் சமர்ப்பிக்கப்பட்டன.
# பதின்மூன்றாவது தமிழ் இணைய மாநாடு

## வெளியிணைப்புகள்

தமிழ் இணைய மாநாடு 2014 - இணையத்தளம்
# திருவூரகம் உலகளந்த பெருமாள் திருக்கோயில்

**திருஊரகம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்திலே திரூஊரகம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 51 வது திவ்ய தேசம் ஆகும். இத்தல இறைவனை ஆதிசேஷன், மகாபலிச் சக்கரவர்த்தி ஆகியோர் தரிசித்துள்ளனர் என்பது தொன் நம்பிக்கை. இத்தல ஆதிசேஷனுக்கு திருமஞ்சனம் செய்து, பாயாசம் படைத்தால் குழந்தை பாக்கியம் நிச்சயம் என்பது நம்பிக்கை. இது உலகளந்த பெருமாளின் மூலஸ்தானத்தின் இடது பக்கத்தில் உள்ளது.
# திருவூரகம் உலகளந்த பெருமாள் திருக்கோயில்

## அமைவிடம்

கடல் மட்டத்திலிருந்து சுமார் 109 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°50'20.4"N, 79°42'18.0"E (அதாவது, 12.838989°N, 79.704990°E) ஆகும்.
# திருவூரகம் உலகளந்த பெருமாள் திருக்கோயில்

## தல வரலாறு

பெருமாளின் பாதம் பட்டு பாதாள லோகம் வந்த மகாபலி சக்கரவர்த்தி, தன்னால் அவரது உலகளந்த காட்சியை காண முடியவில்லையே என வருந்தினான்.
எனவே பாதாள லோகத்திலேயே உலகளந்த கோலம் காட்ட வேண்டி பெருமாளை குறித்து, மகாபலி கடும் தவம் இருந்தான். இந்த தவத்திற்கு மகிழ்ந்த பெருமாள், அவனுக்கு இத்தலத்தில் உலகளந்த திருக்கோலத்தை காட்டினார். இவனோ பாதாள உலகத்தில் இருந்தான். எனவே அவனால் பெருமாளின் திருக்கோலத்தை முழுமையாக தரிசிக்க முடியவில்லை. எனவே மீண்டும் பெருமாளிடம் மன்றாடினான். பெருமாள் இவனுக்கு காட்சி தருவதற்காக இதே இடத்தில் ஆதிசேஷனாக காட்சியளித்தார். இந்த இடமே தற்போது திருஊரகம் என அழைக்கப்படுகிறது.
# திருக்கார்வானம் உலகளந்த பெருமாள் திருக்கோயில்

**திருக்கார்வானம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருக்கார்வானம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 54 வது திவ்ய தேசம் ஆகும். 'கார்வானத்துள்ளாய் கள்வா' என இத்தலத்து பெருமாளின் பெயரையும் சேர்த்து திருமங்கையாழ்வாரால் மங்களாசாசனம் செய்யப்பட்டது இத்தலம்.
# திருக்கார்வானம் உலகளந்த பெருமாள் திருக்கோயில்

## மங்களாசாசனம்

திருமங்கையாழ்வாரால் ஒரு பாடலில் மட்டும் பாடல் பெற்றது.  
<poem>
நீரகத்தாய் நெடுவரையினுச்சி மேலாய்
நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
உள்ளுவா ருள்ளத்தாய் உலகமேத்தும்
காரகத்தாய் **கார்வானத்துள்ளாய்** கள்வா
காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
பெருமானுன் திருவடியே பேணினேனே
- திருநெடுந்தாண்டகம்
</poem>
# திருக்காரகம் உலகளந்த பெருமாள் திருக்கோயில்

**திருக்காரகம் உலகளந்த பெருமாள் திருக்கோயில்** என்பது 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருக்காரகம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 53 வது திவ்ய தேசம் ஆகும். இத்தல இறைவனை கார்ஹ மகரிஷி தரிசனம் செய்துள்ளார். இத்தல இறைவனை ஆணவம் நீங்கும் பொருட்டு பிரார்த்தனை செய்வதுண்டு; பிரார்த்தனை நிறைவேறியதும் இங்குள்ள பெருமாளுக்கு திருமஞ்சனம் செய்து, புது வஸ்திரம் சாத்தி வழிபாடு செய்கின்றனர். இந்த பெருமாளை வழிபட்டால் கல்வி, கேள்விகளில் சிறந்து விளங்கலாம் என்பது ஐதீகம் ஆகும்.
# திருக்காரகம் உலகளந்த பெருமாள் திருக்கோயில்

## தல வரலாறு

கார்ஹ மகரிஷி என்னும் முனிவர் இந்த பெருமாளை குறித்து தவம் இருந்து அளவற்ற ஞானம் பெற்றார். அவர் பெயராலேயே இத்திவ்ய தேசம் "காரகம்' எனப்பட்டது என்பர்.
# திருக்காரகம் உலகளந்த பெருமாள் திருக்கோயில்

## மங்களாசாசனம்

திருமங்கையாழ்வாரால் ஒரு பாடலில் மட்டும் பாடல் பெற்றது.  
<poem>
நீரகத்தாய் நெடுவரையினுச்சி மேலாய்
நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
உள்ளுவா ருள்ளத்தாய் உலகமேத்தும்
**காரகத்தாய்** கார்வானத்துள்ளாய் கள்வா
காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
பெருமானுன் திருவடியே பேணினேனே
- திருநெடுந்தாண்டகம்
</poem>
# சிவகங்கை இராசேந்திரன்

**சிவகங்கை இராசேந்திரன்** (1947-1965) என்று அறியப்படும் **மு. இராசேந்திரன்** என்பவர் இந்தியாவில் ஒன்றிய அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, போராடி துப்பாக்கி சூட்டில் உயிர்விட்ட போராளி ஆவார்.
# சிவகங்கை இராசேந்திரன்

## வாழ்க்கை

இவர் காரைக்குடிக்கு அருகிலுள்ள கல்லல் என்ற ஊரைச் சேர்ந்தவர். காவல் துறையில் பணியாற்றிய முத்து குமார் பிள்ளைக்கும், வள்ளிமயிலுக்கும் 1947, சூலை, 16 அன்று பிறந்தார். சிதம்பரம் அண்ணாமலை பல்கலைக்கழகத்தில் பி.எஸ்.சி மாணவனாகச் சேர்ந்து பயின்று வந்தார் ''
# சிவகங்கை இராசேந்திரன்

## இந்தித் திணிப்பை எதிர்த்துப் போராட்டம்

26 சனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற, நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா. காமராசன் ஆகியோரும் இன்னும் சில மாணவர் தலைவர்கள் இப்போராட்டத்தை வடிவமைத்து நடத்தினார்கள் ''
# சிவகங்கை இராசேந்திரன்

## துப்பாக்கிச் சூடு

1965 சனவரி 27ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்தது, அண்ணாமலை பல்கலைக்கழக மாணவர்கள் ஊர்வலம் நடத்தினர். அந்த ஊர்வலத்தில் ஆவேசமாசமாக முழக்கமிட்டு சென்றார் இராசேந்திரன். அடக்கு முறையின் ஒரு பகுதியாக நடந்த காவல் துறையினரின் துப்பாக்கி சூட்டுக்கு இராசேந்திரன பலியானார். அவரின் உடல் சிதம்பரத்தை அடுத்த பரங்கிப்பேட்டையில் அடக்கம் செய்யப்பட்டது. அண்ணாமலை பல்கலைக்கழக மாணவர்களால் பல்கலைக்கழக முகப்பில் இராசேந்திரனுக்கு சிலை வைக்கப்பட்டது.
# இசுட்டேட்டன் தீவு

|name = இசுட்டேட்டன் தீவு
|official_name = ரிச்மாண்ட் கவுன்ட்டி
|other_name = இசுட்டேட்டன் தீவு, நியூயார்க்
|native_name =
|nickname =
|settlement_type = நியூயார்க் நகர பரோ
|total_type =
|motto =  
|image_skyline = USS Leyte Gulf (CG 55) under the Verrazano Narrows Bridge.jpg
|imagesize =
|image_caption = வெர்ரசனோ-நேரோசு பாலம், புருக்ளினிலிருந்து இசுட்டேட்டன் தீவு நோக்கி
|image_flag =
|flag_size =
|image_seal =
|seal_size =
|image_shield =
|shield_size =
|image_blank_emblem =
|blank_emblem_type =
|blank_emblem_size =
|image_map = New York City location Staten Island.svg
|mapsize =
|map_caption = இசுட்டேட்டன் தீவின் அமைவிடம் - ஆரஞ்சு வண்ணத்தில்
|pushpin_map =
|pushpin_label_position =
|pushpin_map_caption =
|pushpin_mapsize =  
|coordinates_display = inline,title
|coordinates_region = US-NY
|subdivision_type = நாடு
|subdivision_name = அமெரிக்க ஐக்கிய நாடு
|subdivision_type1 = மாநிலம்
|subdivision_name1 = நியூ யோர்க் மாநிலம்
|subdivision_type2 = கவுன்ட்டி
|subdivision_name2 = ரிச்மாண்ட்
|subdivision_type3 = நகரம்
|subdivision_name3 = நியூயார்க் நகரம்  
|seat_type =
|seat
|parts_type =
|parts_style =
|11
parts =
|p1 =
|p2 =  
|government_footnotes =
|government_type = நியூ யார்க் நகரத்தின் மாவட்டங்கள்
|leader_title = பரோத் தலைவர்
|leader_name = ஜேம்சு ஓட்டோ (கு)
— *(ரிச்மாண்ட் பரோ)*
|leader_title1 = மாவட்ட வழக்குரைஞர்
|leader_name1 = டேனியல் எம். டோனோவன் ஜூனியர்
— *(ரிச்மாண்ட் கவுன்ட்டி)*
|established_title = குடியேறல்
|established_date = 1661  
|area_magnitude =
|unit_pref =
|area_footnotes =
|area_total_sq_mi = 102.50
|area_land_sq_mi = 58.48
|area_water_sq_mi = 44.02
|area_water_percent =  
|elevation_footnotes =
|elevation_m =
|elevation_ft =
|elevation_max_m =
|elevation_max_ft =
|elevation_min_m =
|elevation_min_ft =  
|population_as_of = 2013
|population_footnotes =
|population_note =
|population_total = 472,621 இந்த பரோவை நியூ செர்சியிலிருந்து *ஆர்தர் கில்*, *கில் வான் குள்* என்ற இரு கடலோடைகள் பிரிக்கின்றன; நியூயார்க் நகரத்தின் மற்ற பகுதிகளிலிருந்து *நியூயார்க் விரிகுடா* பிரிக்கிறது. 2013 கணக்கெடுப்பின்படி இசுட்டேட்டன் தீவின் மக்கள்தொகை 472,621 ஆகும். நியூயார்க்கின் ஐந்து பரோக்களில் மிகவும் குறைந்த மக்கள்தொகை உள்ள பரோ இதுவாகும். ஆனால் பரப்பளவில் உடன் மூன்றாவது பெரிய பரோவாக உள்ளது. இதுவும் **ரிச்மாண்ட் கவுன்ட்டி**யும் ஒரே நிலப்பரப்பை குறிக்கின்றன;1975 வரை இந்த பரோவும் ரிச்மாண்ட் பரோ என்றே அழைக்கப்பட்டு வந்தது. நகர அரசின் அக்கறையின்மையைக் கருதி இசுட்டேட்டன் தீவு சிலநேரங்களில் "மறந்துபோன பரோ" என இங்கு வாழ்வோரால் குறிப்பிடப்படுகின்றது.  
வாகனப் போக்குவரத்துக்காக புரூக்ளினிலிருந்து *வெர்ரசானோ-நேரோசு* பாலம் மூலமாகவும் நியூ செர்சியிலிருந்து *அவுட்டர்பிரிட்ஜ் கிராசிங்*, *கோத்தல்சு பாலம்*, *பயோன் பாலம்* மூலமாகவும் இணைக்கப்பட்டுள்ளது. நியூயார்க் நகரத்தின் இந்த பரோ மட்டுமே சப்வே தொடர்வண்டியால் இணைக்கப்படாது உள்ளது. இசுட்டேட்டன் தீவு கட்டணமில்லாத குறுங்கப்பல் சேவையால் மேன்காட்டனுடன் இணைக்கப்பட்டுள்ளது. ஆண்டுக்கு 21 மில்லியன் பயணிகளை ஏற்றிச் செல்லும் இச்சேவை 1700 களிலிருந்து இயக்கத்தில் இருக்கின்றது. ஒன்பது குறுங்கப்பல்கள் பணியில் ஈடுபடுத்தப்பட்டுள்ளன. விடுதலைச் சிலை, எல்லிசு தீவு, மற்றும் கீழ் மேன்காட்டன் காட்சிகளை காணும் வாய்ப்புள்ளதால் சுற்றுலாப் பயணிகளிடமும் இச்சேவை மிகவும் பெயர் பெற்றுள்ளது.
# அரைல் ஆலைடு

கரிம வேதியியலில், **அரைல் ஆலைடு** (*aryl halide*) எனப்படுவது ஒரு ஐதரசன் அணுவுக்குப் பதிலாக உப்பீனி என்றழைக்கப்படும் ஆலசன் அணு பதிலீடு செய்யப்பட்ட ஓர் அரோமேட்டிக் சேர்மம் ஆகும். இவை **ஆலோஅரீன்** (*haloarene*) அல்லது **ஆலசனோஅரீன்** (*halogenoarene*) என்றும் அழைக்கப்படுகின்றன. ஆலோ அரீன்கள் ஆலோஆல்கேன்களில் இருந்து வேறுபட்டவை, ஏனெனில் இவை தயாரிப்பு முறைகள் மற்றும் பண்புகளில் வேறுபாடுகளைக் கொண்டுள்ளன. ஆலோ அரீன் தொகுதியில் பரந்துபட்ட ஏராளமான சேர்மங்கள் காணப்பட்டாலும் முக்கியமானதாக கருதப்படுபவை அரைல் குளோரைடுகள் ஆகும்.
# அரைல் ஆலைடு

## தயாரிப்பு முறைகள்

அரைல் ஆலைடுகள் பொதுவாக இரண்டு முறைகளில் தயாரிக்கப்படுகின்றன. அவை,  
1. நேரடி ஆலசன் ஏற்றமுறை
1. டையசோனியம் உப்பைச் சிதைக்கும் முறை.
# அரைல் ஆலைடு

## தயாரிப்பு முறைகள்

### நேரடி ஆலசன் ஏற்றமுறை

பிரெய்டெல் கிராப்ட் ஆலசனேற்றத்தில் ஒரு லூயி அமிலம் வினையூக்கியாகப் பயன்படுகிறது. பெரிக்கு குளோரைடு அல்லது அலுமினியம் குளோரைடு போன்ற பல உலோகக் குளோரைடுகள் பயன்படுத்தப்படுகின்றன. மிக முக்கியமான அரைல் ஆலைடான குளோரோ பென்சீன் இம்முறையில் தயாரிக்கப்படுகிறது. பென்சீனின் ஒற்றை குளோரினேற்றம் எப்போதும் டை குளோரோ பென்சீன் வகை சேர்மங்களின் உற்பத்தியைத் துணைக்கொண்டே நிகழ்கின்றன.  
இலத்திரனை வழங்கும் அரீன் வகைகள் லூயி அமிலங்கள் இல்லாமலும் ஆலசன்களுடன் வினைபுரிகின்றன. உதாரணமாக, ஃபினால்கள் மற்றும் அனிலின்கள் குளோரின் மற்றும் புரோமின்களுடன் விரைவாக வினைபுரிந்து பல ஆலசன்கள் ஏற்ற விளைபொருட்களைத் தருகின்றன. இலத்திரன்கள் நிறைந்த அரீன்கள் மூலம் புரோமின் நீரை நிறமிழக்கச் செய்யும் புரோமின் சோதனை பயன்படுத்தப்படுகிறது.  
ஒளி முன்னிலையில் அல்லது அதிக வெப்பநிலையில் அரீன்களின் நேரடி ஆலசனேற்றம் சாத்தியமாகிறது. ஆல்கைல் பென்சீன் சார்பு வழிப்பொருட்களில், ஆல்கைல் தொகுதிகள் முதலில் ஆலசனேற்றமடைகின்றன. வளையத்தில் ஆலசனேற்றம் நிகழ் ஒளி இல்லா நிலையில் லூயி அமிலம் தேவையாகிறது  
, ஒரு முக்கியமான நுண்ணுயிர் எதிர்ப்பி, மண் பூஞ்சையிலிருந்து பிரித்தெடுக்கப்பட்ட ஓர் அரைல் குளோரைடு.</>]]
வின் பகுதிப்பொருள் </>.]]
# அரைல் ஆலைடு

## கட்டமைப்பு போக்குகள்

அரைல் ஆலைடுகளில் உள்ள CX பிணைப்பு தூரங்கள் எதிர்பார்க்கும் போக்குகளையே பின்பற்றுகின்றன. புளோரோ பென்சீன், குளோரோ பென்சீன், புரோமோ பென்சீன் மற்றும் மெத்தில் 4 அயோடோ பென்சீன் ஆகியவை முறையே 135.6 (4), 173.90 (23), 189.8 (1), மற்றும் 209,9 தூரங்களில் உள்ளன.
# அரைல் ஆலைடு

## வேதி வினைகள்

ஓர் அரைல் ஆலைடின் மூலக்கூறு இரண்டு பகுதிகளைக் கொண்டது:  
1. ஓர் அரோமேட்டிக் வளையம்
1. வளையத்துடன் நேரடியாக இணைக்கப்பட்ட ஆலசன் அணு  
இக்காரணத்தால் அரைல் ஆலைடுகளுடன் வினைபுரியும் தன்மை வளையத்தைப் பொருத்தும் ஆலசன் அணுக்களைப் பொருத்தும் அமைகின்றன.
# அரைல் ஆலைடு

## வேதி வினைகள்

### ஆலசன் அணு தொடர்பான வினைகள்

இவ்வினைகள் கருகவர் அரோமேட்டிக் பதிலீட்டு வினைகள் என்றும் அழைக்கப்படுகின்றன. ஆல்கைல் ஆலைடுகளைப் போல அரோமேட்டிக் ஆலைடுகள் கருக்கவர் பதிலீட்டு வினைக்கு எளிதாக உட்படுவதில்லை. இத்தகைய குறைந்த வினைத்திறனுக்கான காரணம் என்னவென்றால் ஆல்கைல் ஆலைடுகளுடன் ஒப்பிடும்போது அரைல் ஆலைடுகளிலுள்ள C - X பிணைப்பு குட்டையானது மற்றும் வலுவானது.மேலும் அரோமேட்டிக் வளையமானது உயர்ந்த எலக்ட்ரான் அடர்த்தியின் மையமாக π எலக்ட்ரான் விரவிய பண்பினால் அமைகிறது. எனினும் கடுமையான நிபந்தனைகளின் போது அரைல் ஆலைடுகளிலுள்ள ஆலசன் கருக்கவர் பதிலீட்டு வினைக்கு உட்படுகிறது.  
<big>C<sub>6</sub>H<sub>5</sub>Cl + NaOH → C<sub>6</sub>H<sub>5</sub>OH + NaCl  
C<sub>6</sub>H<sub>5</sub>Cl + 2NH<sub>3</sub> → C<sub>6</sub>H<sub>5</sub>NH<sub>2</sub> + NH<sub>4</sub>Cl  
C<sub>6</sub>H<sub>5</sub>Cl + CUCN → C<sub>6</sub>H<sub>5</sub>CN + CUCl  
</big>
# அரைல் ஆலைடு

## வேதி வினைகள்

### ஆலசன் அணு தொடர்பான வினைகள்

#### உர்ட்ஸ் பிட்டிக் வினை

அரைல் ஆலைடுகளை ஈதரிலுள்ள சோடியத்துடனும் ஆல்கைல் அலைடுகளுடனும் சேர்த்து வெப்பப்படுத்தும்போது ஆல்கைல் பென்சீன் உண்டாகிறது .  
<big>C<sub>6</sub>H<sub>5</sub>Br + 2Na + C<sub>6</sub>H<sub>5</sub>Br → C<sub>6</sub>H<sub>5</sub> - C<sub>2</sub>H<sub>5</sub> + 2NaBr</big>  
ஆல்கைல் ஆலைடுகள் இல்லாத நிலையில் அரைல் ஆலைடுகள் ஈதர் கரைசலில் சோடியத்துடன் செயல்பட்டு இரு பென்சீன் வளையங்கள் பிணைக்கப்பட்ட இரட்டை அரைல் (biaryl) சேர்மங்களைத் தருகின்றன.இவ்வினை பிட்டிக் வினை என்றழைக்கப்படுகிறது.  
<big>C<sub>6</sub>H<sub>5</sub>Br + 2Na + C<sub>6</sub>H<sub>5</sub>Br → C<sub>6</sub>H<sub>5</sub> - C<sub>6</sub>H<sub>5</sub> + 2NaBr</big>
# அரைல் ஆலைடு

## வேதி வினைகள்

### ஆலசன் அணு தொடர்பான வினைகள்

#### ஒடுக்க வினை

சோடியம் ஐதராக்சைடிலுள்ள நிக்கல்-அலுமினியம் கலவையால் ஒடுக்கப்படும் போது அரைல் ஆலைடுகள் அதனுடன் தொடர்புடைய அரீன்களைத் தருகின்றன.  
<big>C<sub>6</sub>H<sub>5</sub>Cl + 2[H] → C<sub>6</sub>H<sub>6</sub> + HCl
</big>
# அரைல் ஆலைடு

## வேதி வினைகள்

### ஆலசன் அணு தொடர்பான வினைகள்

#### கிரின்யார் வினைப்பொருள் உருவாதல்

உலர் ஈதரில் மக்னீசியம் தூளுடன் சேர்த்து கொதிக்க வைக்கும் போது அரைல் புரோமைடுகளும் அரைல் அயோடைடுகளும் கிரின்யார் கரணிகளைத் தருகின்றன. ஈதருக்குப் பதிலாக டெட்ரா ஐதரோ ஃபியூரானைப் பயன்படுத்தினாலும் இவ்வினை நிகழ்கிறது.  
:<big>C<sub>6</sub>H<sub>5</sub>Cl + Mg → C<sub>6</sub>H<sub>5</sub>MgCl </big>
# அரைல் ஆலைடு

## வேதி வினைகள்

### அரோமேட்டிக் வளையம் உட்படும் வினைகள்

இவ்வினைகள் எலக்ட்ரான் கவர் அரோமேட்டிக் பதிலீட்டு வினைகள் என்றழைக்கப்படுகின்றன. அரைல் ஆலைடுகள், ஆலசன் ஏற்றம், நைட்ரோ ஏற்றம், சல்போனிக் ஏற்றம், ஆல்கைல் ஏற்றம் போன்ற எலக்ட்ரான் கவர் அரோமேட்டிக் பதிலீட்டு வினைகளுக்கு உட்படுகின்றன. அரைல் ஆலைடில் உள்ள ஆலசன் எலக்ட்ரான் கவர் காரணிகளை ஆர்த்தோ அல்லது பாரா இடங்களுக்கு வழிப்படுத்துகின்றன.
# அரைல் ஆலைடு

## வேதி வினைகள்

### அரோமேட்டிக் வளையம் உட்படும் வினைகள்

#### டி.டி.டீ உருவாதல்

அடர் கந்தக அமிலத்தின் முன்னிலையில் குளோரோ பென்சீன் டிரை குளோரோ அசிட்டால்டிகைடுடன் குளோரால் வினைபுரிந்து டைகுளோரோ டைஃபினைல் டிரைகுளோரோ ஈத்தேன் என்ற பூச்சிக்கொல்லியைக் கொடுக்கிறது.  
: Cl<sub>3</sub>CCHO + 2 C<sub>6</sub>H<sub>5</sub>Cl → Cl<sub>3</sub>CCH(C<sub>6</sub>H<sub>4</sub>Cl)<sub>2</sub> + H<sub>2</sub>O
# அரைல் ஆலைடு

## உயிரினச் சிதைவு

ரோடோகோக்கஸ் பினோலிகஸ் என்ற பாக்டீரிய இனம் டைகுளோரோ பென்சீனை ஆதார கரிமமாக சிதைவுறச் செய்கிறது
# அரைல் ஆலைடு

## பயன்கள்

குளோரோ பென்சீன், ஃபீனால் மற்றும் நைட்ரோ குளோரோ பென்சீன் ஆகியவற்றைத் தயாரிக்கப் பயன்படுகிறது.ஃபீனால் மற்றும் நைட்ரோ பென்சீன்கள் அசோ மற்றும் சல்ஃபர் சாயங்கள் தயாரிக்கப் பயன்படுகின்றன. டி.டி.டீ(DDT), பி.எச்.சி (BHC)போன்ற பூச்சிக் கொல்லிகள் தயாரிக்கவும் பயன்படுகின்றன.
# சோனிபத்

**சோனிபத்** *(Sonipat)* என்பது அரியானாவில் உள்ள நகரம். இது இந்திய மாநிலமான அரியானாவில் சோனிபத் மாவட்டத்தில் உள்ளது. இந்த மாவட்டத்தின் தலைமையகத்தைக் கொண்டுள்ளது.
இது தேசிய தலைநகர் பிராந்தியத்தின் கீழ் வந்து தில்லியிலிருந்து சுமார் 20 கிலோமீட்டர்கள் (12&nbsp;mi) தூரத்தில் அமைந்துள்ளது. இது 214 கிலோமீட்டர்கள் பரப்பளவைக் கொண்டுள்ளது. யமுனா நதி கிழக்கு எல்லையில் ஓடுகிறது.
இதை பாண்டவர்கள் நிறுவியதாகவும், இதற்கு சுவர்ணபிரஸ்தம் என்ற பெயர் இருந்ததாகவும் நம்புகின்றனர்.  
1972 திசம்பர் 22 இல், சோனிபத் ஒரு முழு மாவட்டமாக உருவாக்கப்பட்டது. இது தில்லி மேற்கு புற அதி வேக நெடுஞ்சாலை, கிழக்கு புற அதி வேக நெடுஞ்சாலை(தேசிய நெடுஞ்சாலை எண் II) மற்றும் பெரும் தலைநெடுஞ்சாலை (என்ஹெச் 44) மற்றும் திட்டமிடப்பட்ட டெல்லி-சோனிபத்-பானிபத் பிராந்திய விரைவான போக்குவரத்து அமைப்பு ஆகியவற்றில் அமைந்துள்ளது, மேலும் இது தில்லி மெட்ரோ விரிவாக்கத்தின் மூலம் இணைக்கப்பட்டுள்ளது. மார்ச் 2022 க்குள் நான்காம் கட்டம் முடிக்கப்பட உள்ளது.
# சோனிபத்

## சொற்பிறப்பு

புராணத்தின் படி, சோனிபத் முன்னர் சோன்பிரஸ்தா என்று அழைக்கப்பட்டுள்ளது, பின்னர் இது ஸ்வரன்பிரஸ்தா (இலக்கியத்தில். 'தங்க நக்ரம்'). பின்னர், ஸ்வரன்பிரஸ்தா என்ற பெயர் ஸ்வர்ன்பத் என்றும் பின்னர் அதன் தற்போதைய வடிவமான சோனிபத் என்றும் மாறியுள்ளது.
# சோனிபத்

## பண்டைய வரலாறு

நகரத்தைப் பற்றிய குறிப்பு *மகாபாரதத்தில்* ஸ்வரன்பிரஸ்தா என்று வருகிறது. அத்தினாபுரம் இராச்சியத்திற்கு பதிலாக துரியோதனனிடமிருந்து சமாதானத்தின் விலை என பாண்டவர்கள் கோரிய ஐந்து நகரங்களில் இதுவும் ஒன்றாகும். மற்ற நான்கு நகரங்கள் பானபிரஸ்தா ( பானிபத் ), பாக்பிரஸ்தா ( பாக்பத் ), தில்பிரஸ்தா ( தில்பத் ) மற்றும் இந்திரப்பிரஸ்தா ( டெல்லி ) ஆகியவைகள் ஆகும்.
# சோனிபத்

## புவியியல் மற்றும் இடவியல்

சோனிபத் அமைந்துள்ளது.
# சோனிபத்

## மக்கள் தொகை

2011 மக்கள் தொகைக் கணக்கெடுப்பின் போது நகர எல்லைக்குள் சோனிபத்தின் மக்கள் தொகை 278,149 பேர்ஆகும். நகரின் அதிகார எல்லைக்கு வெளியே புறநகர்ப் பகுதிகளை உள்ளடக்கிய நகர்ப்புற ஒருங்கிணைப்பு, மொத்த மக்கள் தொகை 289,333 பேர்ஆகும்.
# சோனிபத்

## முக்கிய இடங்கள்

### குவாசா கிசிர் கல்லறை

சத்வாராவில் அமைந்துள்ள குவாச கிசிர் கல்லறையில் இப்ராகிம் லோதியின் ஆட்சியில் வாழ்ந்த தர்யா கான் என்ற துறவி மற்றும் மகனின் எச்சங்கள் உள்ளன. இந்த அமைப்பு கி.பி 1522 மற்றும் 1525 க்கு இடையில் கட்டப்பட்டது. இந்த கல்லறை ஒரு உயரமான மேடையில் அமைந்துள்ளது. மற்றும் சிவப்பு கற்கள் மற்றும் ' கங்கர் ' கற்கள் பயன்படுத்தப்பட்ட சில நினைவுச்சின்னங்களில் இதுவும் ஒன்றாகும். இதன் விதான உச்சியின் அலங்காரமானது மற்றும் பல வண்ணங்கள் கொண்ட மலர் வடிவமைப்புகளால் ஆனது. கல்லறை அறை ஒரு குவிமாட வடிவ அமைப்பால் சூழப்பட்டுள்ளது, இது எண்கோண வடிவத்தின் சிறிய மேளம் மீது உள்ளது. இப்போது இந்த இடம் இந்திய தொல்பொருள் ஆய்வுத் துறையின் பாதுகாப்பில் உள்ளது மற்றும் தோட்டங்களால் சூழப்பட்டுள்ளது .
# சோனிபத்

## முக்கிய இடங்கள்

### முகலாய கட்டிடக்கலை

நகரின் புறநகரில் ஈரானின் முஷீத்தின் வம்சாவளியாக இருந்த அப்துல்லா நசீர்-உத்-தின் மசூதி உட்பட பல முகலாய கட்டிடங்கள் உள்ளன.
# சோனிபத்

## முக்கிய இடங்கள்

### யமுனா நதி

மாவட்டத்தின் முக்கிய நீர் அமைப்பு யமுனா நதி மற்றும் அதிலிருந்து வெளியேறும் பாசன கால்வாய்கள் ஆகும். மாவட்டத்தின் கிராமப்புறப் பகுதியைத் தவிரக் கிழக்குப் பகுதியில் இந்த நதி பாய்கிறது. இது ஹரியானா மற்றும் உத்தரபிரதேச மாநிலங்களுக்கு இடையிலான இயற்கையான எல்லையாகவும் செயல்படுகிறது.
# சோனிபத்

## பொருளாதாரம்

இரண்டு எச்.எஸ்.ஐ.ஐ.டி.சி தொழில்துறை தோட்டங்கள் உள்ளன, ஒவ்வொன்றும் சோனபட் நகரம் மற்றும் குண்ட்லியில் உள்ளன . நகரத்தில் சோனேபாட் தொழில்துறை பகுதியின் வளர்ச்சி 1950 களில் அட்லஸ் சைக்கிள் மூலம் தொடங்கியது. அப்போதிருந்து, பல சிறு மற்றும் பெரிய தொழில்கள் இங்கு நிறுவப்பட்டுள்ளன. சோனிபட்டில் நான்கு தொழில்துறை பகுதிகள் உள்ளன (சோனிபட், குண்ட்லி, ராய், பாரி) இதில் ஏராளமான சிறிய மற்றும் நடுத்தர தொழில்கள் உள்ளன. அட்லஸ், இசிஇ அல்லது பிர்லா தொழிற்சாலை, OSRAM இந்தியா (இசிஇ முன்னாள் பகுதியாக, ஆனால் 1998 ஆம் ஆண்டு அக்டோபரில் அது கைப்பற்றியது OSRAM இருந்தன சில பெரிய அளவிலான தொழிற்சாலைகள் (இப்போது அவர்கள் இருந்திருக்கும் மறு அமைந்துள்ள நகரில் இருந்த பெயர்) ராய் / குண்ட்லி / பாரி தொழில்துறை பகுதிகளுக்கு).
# சோனிபத்

## பொருளாதாரம்

### வேளாண்மை

பகுதி ]]
சமீபத்திய தொழில்துறை வளர்ச்சி இருந்தபோதிலும், ஹரியானா முதன்மையாக ஒரு விவசாய மாநிலமாகும். முக்கிய பயிர்கள் கோதுமை, அரிசி, கரும்பு, பருத்தி, எண்ணெய் வித்துக்கள், பருப்பு வகைகள், பார்லி, மக்காச்சோளம், தினை போன்றவை. தற்போது, காதர் பகுதியில் நெல் மற்றும் கரும்பு சாகுபடி மேற்கொள்ளப்பட்டு, எண்ணெய் வித்துக்கள், தோட்டக்கலை தாவரங்கள், காய்கறிகள் மற்றும் பூக்கள் மாவட்டத்தின் மேல்நில சமவெளிகளில் பயிரிடப்படுகின்றன. நீர்ப்பாசனத்தின் முக்கிய ஆதாரங்கள் குழாய் கிணறுகள் மற்றும் கால்வாய்கள். பயிர்களில் இரண்டு முக்கிய வகைகள் உள்ளன: ரபி மற்றும் காரீஃப். ஹரியானாவின் முக்கிய சம்பா பயிர்கள் அரிசி, சோளாம், கம்பு, மக்காச்சோளம், பருத்தி, சணல், கரும்பு, குழந்தை சோளம், இனிப்பு சோளம், எள் மற்றும் நிலக்கடலை போன்றவை . இந்த பயிர்களுக்கு ஏப்ரல் மற்றும் மே மாதங்களில் நிலம் தயாரிக்கப்பட்டு, ஜூன் மாதத்தில் மழை தொடங்கும் போது விதைகள் விதைக்கப்படுகின்றன. பயிர்கள் நவம்பர் தொடக்கத்தில் அறுவடைக்கு தயாராக உள்ளன. கோதுமை, புகையிலை, பருப்பு வகைகள், ஆளி விதை, ராப்சீட் மற்றும் கடுகு ஆகியவை முக்கிய குறுவை பயிர்கள் ஆகும். அக்டோபர் இறுதியில் அல்லது நவம்பர் தொடக்கத்தில் நிலம் தயாரிக்கப்பட்டு, மார்ச் மாதத்திற்குள் பயிர்கள் அறுவடை செய்யப்படுகின்றன. பால் பண்ணை கிராமப்புற பொருளாதாரத்தின் ஒரு முக்கிய பகுதியாகும். கால்நடை வளர்ப்பு பன்முகப்படுத்தப்பட்ட விவசாயத்தின் ஒருங்கிணைந்த அங்கமாக எடுத்துக் கொள்ளப்பட்டுள்ளது.
# சோனிபத்

## அமைப்புகள்

- எஸ். ஆர். எம். பல்கலைக்கழகம், சோனிபத் வளாகம்
# த ஹங்கர் கேம்ஸ்: பார்ட் 1

**த ஹங்கர் கேம்ஸ்: பார்ட் 1** இது 2014ஆம் ஆண்டு திரைக்கு வந்த அறிவியல் கற்பனை சாகசத் திரைப்படம் ஆகும். இந்த திரைப்படத்தை பிரான்சிஸ் லாரன்ஸ் இயக்க, நீனா ஜேகப்ஸன் மற்றும் ஜான் கிளிக் தயாரித்துள்ளார்கள். இந்த திரைப்படத்துக்கு டேனி ஸ்ட்ராங் மற்றும் பீட்டர் க்ரெய்க் கதை எழுதியுள்ளார்கள். இது த ஹங்கர் கேம்ஸ் திரைப்படவரிசையில் 3ஆம் பாகம் ஆகும்.  
இந்த திரைப்படத்தில் ஜெனிபர் லாரன்ஸ், ஜோஷ் ஹட்சர்சன், லியம் ஹெம்ஸ்வர்த், வூடி ஹாரெல்சன், எலிசபெத் பாங்க்ஸ், ஜூலியானா மூரே, பிலிப் சீமோர் ஹாப்மன், ஜெஃப்ரி ரைட், ஸ்டான்லி துச்சி, டொனால்ட் சதர்லேண்ட் உள்ளிட்ட பலர் நடித்துள்ளார்கள். இந்த திரைப்படம் நவம்பர் 21, 2014ஆம் ஆண்டு அமெரிக்காவில் வெளியாவுள்ளது.
# பிரான்சிஸ் லாரன்ஸ்

**பிரான்சிஸ் லாரன்ஸ்** (பிறப்பு: மார்ச் 26, 1971 ) இவர் ஒரு அமெரிக்க நாட்டு திரைப்பட இயக்குநர் மற்றும் தயாரிப்பாளர் ஆவார். இவர் த ஹங்கர் கேம்ஸ் கட்சிங் பயர், த ஹங்கர் கேம்ஸ்: பார்ட் 1 போன்ற திரைப்படங்களை இயக்கியுள்ளார்.
# ஜாக் மா

**ஜாக் மா** (Jack Ma) அல்லது **மா யுன்** (马云) (பிறப்பு செப்டம்பர் 10, 1964) சீன தொழில் முனைவர் ஆவார். இவர் புகழ்பெற்ற இணையவழி வணிகத்தளங்களின் குழுமமான அலிபாபா குழுமத்தின் செயல் தலைவராவார். *ஃபோர்ப்ஸ்* இதழின் முகப்புப் பக்கத்தில் இடம் பெற்ற முதல் சீன நாட்டில் வாழும் சீனராவார். சீன அரசின் கொள்கைகளை ஜாக் மா வெளிப்படையாக விமர்சனம செய்ததால் 2020-ஆம் ஆண்டின் இறுதியிலிருந்து ஜாக் மா வெளியுலகிற்கு தென்படவில்லை.
# ஜாக் மா

## இளமைக் காலம்

மா சீனாவில் சிஜியாங் மாநிலத்தில் அங்சூவில் செப்டம்பர் 10, 1964இல் பிறந்தார். இளம் அகவையிலேயே ஆங்கிலம் கற்க மிகுந்த ஆர்வம் காட்டிய மா அடுத்திருந்த தங்குவிடுதியிலிருந்த வெளிநாட்டவருடன் உரையாட 45 நிமிடங்கள் மிதிவண்டியில் செல்வார். கட்டணமில்லா சுற்றுலா வழிகாட்டியாக தனது ஆங்கிலத் திறனை வளர்த்துக் கொண்டார். பின்னர் அங்சூ ஆசிரியக் கல்லூரியில் பயின்றார் (இது தற்போது *அங்சூ நார்மல் பல்கலைக்கழகம்* எனப்படுகிறது). 1988இல் ஆங்கிலத்தில் இளங்கலைப் பட்டம் பெற்றார். படிக்கும்போதே மாணவர் தலைவராகவும் தேர்ந்தெடுக்கப்பட்டார். தொடர்ந்து அங்சூ டியான்சி பல்கலைக்கழகத்தில் ஆங்கிலம் மற்றும் பன்னாட்டு வணிக விரிவுரையாளராகப் பணியாற்றினார்.  
மா முதலில் தமது அமெரிக்க நண்பர்களின் உதவியுடன் சீன நிறுவனங்களுக்கு வலைத்தளங்கள் உருவாக்கலானார்.
# ஜாக் மா

## பணிக்காலம்

1995இல் மா சீன யெல்லோப்பேஜசு என்ற இணையதளத்தை நிறுவினார்; இதுவே சீனாவின் முதல் இணையவழி நிறுவனமாக பரவலாக நம்பப்படுகிறது. 1998 முதல் 1999 வரை *சீன பன்னாட்டு மின்னணுவியல் வணிக மையம்* என்ற தகவல்தொழினுட்ப நிறுவனத்தின் தலைவராக பொறுப்பேற்றார்; இது அரசுத்துறையில் வெளிநாட்டு வணிகம் மற்றும் பொருளியல் ஒத்துழைப்பு அமைச்சரகத்தின் கீழ் இயங்கியது. 1999இல் சொந்தமாக அலிபாபாவை நிறுவினார்; சீனாவில் இயங்கிய வணிகரிடை சந்தைக்கடையான இது 240 நாடுகளிலும் ஆட்சிப்பகுதிகளிலும் இருந்த 79 மில்லியன் உறுப்பினர்களைக் கொண்டதாக தற்போது வளர்ந்துள்ளது. செப்டம்பர் 2014இல் தனது பங்குகளை விற்பனை செய்து $20 பில்லியன் பணமெழுப்ப முதல் பொதுப்பங்கு வெளியீடு அறிக்கையை வெளியிட்டது. மா தற்போது அலிபாபா குழுமத்தின் செயல் தலைவராக உள்ளார். இக்குழுமத்தில் *அலிபாபா.கொம்*, *டாவோபாவோ சந்தையிடம்*, *இட்டிமால்*, *இடாவோ*, *அலிபாபா மேகக் கணிமை*, *யுகுசுவான்*, *1688.கொம்*, *அலிஎக்சுபிரசு.கொம்*, *அலிப்பே* என்ற முதன்மையான ஒன்பது நிறுவனங்கள் உள்ளடங்கியுள்ளன.  
நவம்பர் 2012இல் அலிபாபாவின் இணைய பரிவர்த்தனைகள் ஒரு டிரில்லியன் யுவானாக இருந்தது. இதனால் மா "டிரில்லியன் ஹூ" எனப்படுகிறார்; சீனமொழியில் "டிரில்லியன் யுவான் மார்கிசு" எனப் பொருள்படும்.
# ஜாக் மா

## தனி வாழ்க்கை

ஜாக் மா சாங் யிங்கை மணந்துள்ளார். இவர்களுக்கு ஒரு மகளும் ஒரு மகனும் உள்ளனர். இவரது மகன் கலிபோர்னியா பல்கலைக்கழகம் (பெர்க்லி)யில் பட்டப்படிப்பை மேற்கொண்டுள்ளார்.
# ஜாக் மா

## மேற்சான்றுகள்

-
# சுவேதா சௌத்ரி

**சுவேதா சௌத்ரி** (பிறப்பு : 3 சூலை 1986 ), இந்திய விளையாட்டு வீராங்கனை. இவர் 10 மீட்டர் காற்றழுத்த வெடிகுழல் பிரிவிலும், 25 மீட்டர் விளையாட்டு வெடிகுழல் பிரிவிலும் பங்கேற்கும் குறி பார்த்துச் சுடுதல் வீராங்கனை.2014 ஆசிய விளையாட்டுப் போட்டிகளில் 10 மீட்டர் காற்றழுத்த வெடிகுழல் பிரிவில் 176.4 புள்ளிகள் பெற்று வெண்கலப் பதக்கம் வென்றார் .
# ஜீத்து ராய்

**ஜீத்து ராய்** (பிறப்பு : 26 ஆகத்து , 1987 ), இந்திய விளையாட்டு வீரர். இவர் குறிபார்த்துச் சுடும் விளையாட்டு வீரர். 10 மீட்டர் காற்றழுத்த வெடிகுழல் பிரிவிலும், 50 மீட்டர் வெடிகுழல் பிரிவிலும் பங்கேற்றுள்ளார். 2014 ஆசிய விளையாட்டுப் போட்டிகளில் 50 மீட்டர் காற்றழுத்த வெடிகுழல் பிரிவில் தங்கப் பதக்கமும், 10 மீட்டர் காற்றழுத்த வெடிகுழல் பிரிவில் வெண்கலப் பதக்கம் வென்ற அணியிலும் இடம் பெற்றார்.
# திருவேடகம் ஏடகநாதேசுவரர் கோயில்

**திருவேடகம் ஏகடநாதேசுவரர் கோயில்** தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர் பாடல் பெற்ற இத்தலம் மதுரை மாவட்டத்தில் அமைந்துள்ளது. இத்தலத்தில் சம்பந்தர் ஆற்றிலிட்ட தலம் எதிரேறிக் கரையடைந்தது என்பது தொன்நம்பிக்கை.  
மதுரை மாவட்டம், சோழவந்தான் அருகே திருவேடகம் எனும் கிராமத்தில் அமைந்துள்ள **ஏடகநாதர் கோயில்** திருஞானசம்பந்தரால் தேவாரப் பாடல் பெற்ற சிவத்தலமாகும். இத்தலத்தின் மூலவர் ஏடகநாதேஸ்வரர், தாயார் ஏலவார்குழலி. இத்தலத்தின் தலவிருட்சமாக வில்வ மரமும், தலத்தின் தீர்த்தமாக பிரம தீர்த்தக்குளம் மற்றும் வைகை ஆறு ஆகியவை உள்ளன.  
திருஞானசம்பந்தர் எழுதிய ’வாழ்க அந்தணர்’ என்ற திருப்பதிகம் எழுதிய ஓலை வைகையாற்று வெள்ளத்தை எதிர்த்து கரையை அடைந்த தலம்.
# திருவேடகம் ஏடகநாதேசுவரர் கோயில்

## திருவேடகம்

மதுரையில் இருந்து வடக்கே வைகை நதியின் கரையோரம் அமைந்துள்ள சிவத்தலம் **திருவேடகம்**. இங்கு வைகை நதி தெற்கு வடக்காக ஓடுவதால் காசிக்கு நிகரான சிறப்பு உடையதாக இத்தலம் கருதப்படுகிறது. இத்தலத்தில் ஒரு நாள் தங்கி இருந்து இறைவனை முழுமனதுடன் பூஜை, அர்ச்சனை முதலியன செய்து வழிபட்டால் காசியில் ஆயுள் முழுவதும் வாழ்ந்த புண்ணியம் கிடைக்கும் என்று கூறப்படுகிறது. பிரம்மா, பராசரர், வியாசர் ஆகியோர் இத்தலத்தில் இறைவனை வழிபட்டுள்ளனர். இக்கோவிலில் உள்ள காலபைரவர் சந்நிதியும் மிகவும் விசேஷமானது. தல வரலாறு: மதுரையை அரசாண்டு வந்த கூன்பாண்டியன் சமண சமயத்தைச் சார்ந்தவன். அவன் மனைவி மங்கையர்க்கரசி ஒரு சிறந்த சிவ பக்தை. 63 நாயன்மார்களில் ஒருவராகத் திகழ்பவள். சைவத்தைக் காப்பாற்ற மங்கையர்க்கரசி அழைப்பின் பேரில் திருஞானசம்பந்தர் மதுரைக்கு வந்தபோது திருநீறு பூசி அரசன் கூன்பாண்டியனின் வெப்ப நோய் நீங்க உதவினார். அங்கிருந்த சமணர்கள் ஆத்திரமுற்று சம்பந்தருடன் அனல் வாதம் புனல் வாதம் புரிந்தனர். சமணர்கள் தங்கள் ஏட்டை தீயில் இட்ட போது அது எரிந்து சாம்பல் ஆயிற்று. ஆனால் சம்பந்தர் திருநள்ளாற்றுப் பதிகம் எழுதிய ஏட்டை தீயில் இட்ட போது அது எரிந்து சாம்பல் ஆகாமல் பச்சையாகவே இருந்தது. பின்பு புணல் வாதத்தின் போது சமணர்கள் எழுதிய ஏட்டை ஆற்றில் விட்ட போது அது ஆற்றுடன் சென்றது. ஆனால் சம்பந்தர் "வாழ்க அந்தணர் " என்று தொடங்கும் பதிகம் எழுதியிட்ட ஏட்டை வைகை ஆற்றில் விட்ட போது அது வைகை நதியின் நீரோட்டத்தை எதிர்த்து சென்றது. மதுரை பாண்டிய மன்னனின் மந்திரி குலச்சிறையார் என்பவர் குதிரையின் மீதேறி வைகை நதியின் நீரோட்டத்தை எதிர்த்து செல்லும் ஏட்டைப் பின் தொடர்ந்து செல்ல அது ஓரிடத்தில் வைகை ஆற்றின் கரையில் ஒதுங்கியது. பாண்டிய மன்னன் ஏடு ஒதுங்கிய இடத்தில் ஒரு சிவலிங்கத்தைக் கண்டு அங்கு ஒரு ஆலயம் எழுப்பினான். அதுவே திருவேடகம் என்ற இந்த பாடல் பெற்ற ஸ்தலம்
# திருவேடகம் ஏடகநாதேசுவரர் கோயில்

## திருப்பணி

தற்போது (டிசம்பர் 2015) இக்கோயிலில் திருப்பணி நடைபெற்றுக்கொண்டிருக்கின்றது.
# திருவேடகம்

**திருவேடகம்** என்பது சோழவந்தான் மற்றும் மதுரைக்கு இடையே உள்ள ஒரு சிற்றூர் ஆகும். இக்கிராமம் மதுரையிலிருந்து பதினெட்டு கிலோமீட்டர் தொலைவிலும் சோழவந்தானிலிருந்து மூன்று கிலோமீட்டர் தொலைவிலும் அமைந்துள்ளது. இது மதுரை மாவட்டத்தில் வாடிப்பட்டி வட்டத்தின் நிர்வாகப் பிரிவின் கீழ் உள்ளது. வைகை ஆற்றின் கரையில் அமைந்துள்ள இங்கு அமைந்துள்ள ஏடகநாதேசுவரர் கோயில் பழங்காலத்திய சிவாலயங்களில் ஒன்றாகும். இங்கு தன்னாட்சி பெற்ற கலை மற்றும் அறியல் கல்லூரியாக விவேகானந்தர் கல்லூரி உள்ளது. .
# பொறையாற்றுக் கிழான் நற்றேர்ப்பெரியன்

**பொறையாற்றுக் கிழான் நற்றேர்ப்பெரியன்** என்பவன் சோழ நாட்டிலுள்ள குறுநில மன்னனாவான். அழுந்தூர்வேள் திதியன் என்பவனின் காவல் மரத்தை அன்னி வெட்டியபோது அவ்வன்னிக்கு இப்பெரியன் துணை போனான். சங்க கால அரசன் பெரியன் பொறையாற்று கிழான் எனக் குறிப்பிடப்படுகிறான். இவன் சிறந்த கொடையாளி. பொறையாறு என்பது இவனது ஊர். இவன் புறந்தை என்னும் உரைத் தலைநகராகக் கொண்டு ஆண்டுவந்தான்.  
வேங்கட நாட்டில் வாழ்ந்த புலவர் கல்லாடனார் இவனைக் கண்டு பரிசில் வேண்டிப் பாடித் தன் வறுமையைப் போக்கிக்கொண்டார்,.  
பாட்டுப் பாடுபவர்களை இவன் தன் அன்பு வலைக்குள் திளைக்குமாறு செய்திருந்தான்.  
ஒருகாலத்தில் வேங்கட மலைக்கு வடக்கிலிருந்த நல்ல நெல் விளையும் நிலத்தைக் கொண்ட கல்லாடம் என்னும் ஊரில் வாழ்ந்த கல்லாடனார் என்னும் புலவரின் குடும்பம் பசியால் வாடியபோது இந்த ஊர் பொறையாற்றுக்கு வந்து அரசன் பெரியன் கொடையால் தம் பசியைப் போக்கிக்கொண்டது.  
இவனைப் பொருத்தமட்டில் பெரியன் என்னும் சொல் பெருமை மிக்க இவனது உள்ளத்தைக் குறிக்கும்.  
உருவத்தால் பெரியவனாக விளங்கிய (விஸ்வரூபம் எடுத்த) திருமாலின் பெயர்களில் ஒன்று ‘பெருமால்’ (பெருமாள்).  
இதன் பண்டைய தமிழ் வடிவமே பெரியன்.  
பெரியார் என்னும் சொல்லைப் போன்றது இது.  
;பெருமை அடைமொழியுடன் கூடிய ஒப்பிட்டு நோக்கத் தக்க சங்ககாலப் பெயர்கள்
:பெருங்கோக்கிள்ளி
:பெருங்கோப்பெண்டு
:பெருங்கௌசிகனார்
:பெருஞ்சாத்தன்
:பெருஞ்சித்திரனார்
:பெருஞ்சேரல் இரும்பொறை
:பெருந்தலைச்சாத்தனார்
# நாகமரம்

**நாகமரம்** (*Mesua ferrea*) எனப்படுவது நாகமரவினத் தாவரம் ஒன்றாகும். இத்தாவரத்தின் வடிவம், இதன் இலையமைப்பு, நறுமணம் மிக்க பூக்கள், வலிமையான பலகை என்பவற்றுக்காக இது அயன மண்டலப் பகுதிகளில் பயிரிடப்படுகிறது. இலங்கையின் அயன மண்டலப் பகுதிகளைத் தாயகமாகக் கொண்ட இது இந்தியாவின் அசாம் மாநிலம், தென் நேபாளம், இந்தோசீனா, மலாயத் தீபகற்கம் என்பவற்றிற்க்கு பயிரிடப்படுகிறது. இதுவே இலங்கையின் "தேசிய மரம்" ஆகும்.  
100 அடி உயரம் வரை வளரும் இத்தாவரத்தின் அடிப்பகுதி 2 மீ விட்டம் வரை வளர்வதுண்டு. இலங்கையின் ஈர வலயத்திற் கடல் மட்டத்திலிருந்து 1500 மீ உயரமான பகுதி வரையில் இத்தாவரம் பரவலாகக் காணப்படும். எளிமையான, ஒடுங்கிய, நீண்ட, கடும் பச்சை நிறமான இதன் இலைகள் 7-15 செமீ வரை வளரக்கூடியன. இதன் இலைகளின் கீழ்ப்புறம் சற்று வெள்ளையாக இருக்கும். இதன் இளந்தளிர்கள் செந்நிறத்திலிருந்து மஞ்சள் கலந்த ஊதா நிறம் வரையிலும் இருப்பதுடன் கீழ் நோக்கி வளைந்திருக்கும். இதன் பூக்கள் 4-7.5 செமீ வரையான விட்டம் கொண்டிருக்கும். நாகமரப் பூக்களில் வெள்ளை நிறத்திலான நான்கு இதழ்களும் நடுவில் மஞ்சள் நிறமான மகரந்தமும் காணப்படும்.  
இலங்கையின் 96 எக்டேயர் (238 ஏக்கர்) பரப்பளவு கொண்ட தேசிய நாகமரக் காடு தன்னகத்தே ஏராளமான நாகமரங்களைக் கொண்டுள்ளது. இக்காடு 8 ஆம் நூற்றாண்டில் அனுராதபுரத்தில் ஆட்சி செய்த நான்காம் தப்புல மன்னனால் உருவாக்கப்பட்டதாகப் பொதுவாகக் கூறப்படுகிறது. அவ்வாறாயின், மனிதனால் உருவாக்கப்பட்ட காடுகளில் இதுவே மிகப் பழையதாகும். இது மட்டுமே உலர்வலயத்தில் அமைந்துள்ள ஈரவலய வன்பலகைத் தாவரக் காடாகும் என அறியப்படுகிறது.  
**நாகமரம்** புன்னைமர இனத்தில் ஒன்று. புன்னாகம் மலையில் வளரும் மரம்.  
பாரி வள்ளல் நாக மரங்கள் ஓங்கி வளர்ந்திருந்த நெடுவழியில் சென்றுகொண்டிருந்தபோது படரக் கொழுகொம்பு இல்லாமல் தவித்த சிறிய முல்லைக் கொடிக்குத் தன் பெரிய தேரையே படர்வதற்காக நிறுத்திவிட்டுச் சென்றானாம்.
# நாகமரம்

## பயன்பாடுகள்

- இது இலங்கையின் தேசிய மரம் ஆகும். இதன் பலகை மிக உறுதியானதும் நிறை கூடியதும் வலியதும் ஆகும். இதன் பலகையானது ஒரு கன அடி 72 இறாத்தல் நிறையுடைய அதேவேளை இதன் அடர்த்தி 1.12 தொன்/மீ<sup>3</sup> ஆகும். நாகமரப் பலகை ஆழ்ந்த, கடுமையான செந்நிறத்திற் காணப்படும். நீடித்துழைக்கக் கூடிய இதன் பலகை தொடருந்துத் தண்டவாளங்கள் மற்றும் உறுதி மிக்க பலகை தேவைப்பாடுகளுக்காகப் பயன்படுத்தப்படுகிறது.
- இதன் பிசின் ஒரளவு நச்சுத் தன்மையானது எனினும் இதன் பல்வேறு பகுதிகளும் மருத்துவத் தேவைகளுக்காகப் பயன்படுத்தப்படுகின்றன. இதன் வித்துக்களிலிருந்து பெறப்படும். எண்ணெய் தோய் நோய்களுக்கும் என்பு நோய்களுக்கும் பயன்படுத்தப்படுகிறது.